ЎЗБЕКИСТОН РЕСПУБЛИКАСИ ПРЕЗИДЕНТИНИНГ

ФАРМОНИ

**ДАВЛАТ-ТИЖОРАТ ХАЛҚ БАНКИНИ РИВОЖЛАНТИРИШ БОРАСИДАГИ ҚЎШИМЧА ЧОРА-ТАДБИРЛАР ТЎҒРИСИДА**

Бўш пул маблағларининг омонатларда тўпланишидан аҳолининг манфаатдорлигини ошириш ҳамда давлат-тижорат Халқ банки омонатчиларининг манфаатларини ҳимоя қилишни кучайтириш, унинг ресурс базасини мустаҳкамлаш мақсадида:

1. 2000—2005 йиллар мобайнида Халқ банкининг низом жамғармасини 10 млрд сўмгача кўпайтириб, қуйидаги улушларда қўшимча қўйилмалар киритиш тўғрисида Ўзбекистон Республикаси Молия вазирлиги, Марказий банки ва давлат-тижорат Халқ банкининг таклифи маъқуллансин:

Ўзбекистон Республикаси Молия вазирлиги (51 фоиз) 3,57 млрд сўм:

Ўзбекистон Республикаси Марказий банки (49 фоиз) 3,43 млрд сўм.

2. Халқ банки 2005 йил 1 январга қадар солиқларнинг барча турларидан озод қилинсин ва бўшаган маблағлар Ўзбекистон Республикаси Молия вазирлигининг Халқ банки низом жамғармасидаги улушини тўлдиришга йўналтирилсин.

3. «Давлат-тижорат Халқ банкини янада ривожлантириш чора-тадбирлари тўғрисида» Ўзбекистон Республикаси Президентининг 1998 йил 25 декабрдаги ПФ-2162-сон Фармонининг [3-банди](http://www.lex.uz/pages/getpage.aspx?actForm=1&lact_id=224317&ONDATE=25.12.1998" \l "224339)ўз кучини йўқотган деб ҳисоблансин.

4. Ўзбекистон Республикаси Вазирлар Маҳкамаси ўн кун муддатда мазкур Фармонни ижро этиш юзасидан [қарор](http://www.lex.uz/pages/getpage.aspx?lact_id=408426)қабул қилсин.

5. Ушбу Фармоннинг ижросини назорат қилиш Ўзбекистон Республикаси Бош вазирининг ўринбосари Р.С.Азимов ва Ўзбекистон Республикаси Марказий банкининг раиси Ф.М.Муллажонов зиммасига юклансин.

**Ўзбекистон Республикасининг Президенти И. КАРИМОВ**

Тошкент ш.,

2000 йил 7 декабрь,

ПФ-2773-сон